Rikunarita-ORG/Wikinium huggingface dataset:
# Hendrik II van Engeland

| Hendrik II |
| --- |
| *Koning van Engeland saam met Hendrik die Jong Koning* |
|   |
| Huis | Angevyne |
| Regeer | 25 Oktober 1154 – 6 Julie 1189 |
| Voorganger | Stefanus |
| Opvolger | Richard I |
| Eggenote | Eleonore van Akwitanië |
| Kinders | Willem IX, Graaf van Poitiers Hendrik die Jong Koning Richard die Leeuhart Godfried, Hertog van Bretagne Matilda, Hertogin van Sakse Leonora, koningin van Kastilië Johanna, koningin van Sicilië Jan Sonder Land |
| Gebore | 5 Maart 1133; Le Mans, Frankryk |
| Oorlede | 6 Julie 1189; Chinon, Frankryk |
| Vader | Godfried V van Anjou |
| Moeder | Matilda van Engeland |

**Hendrik II *Curtmantle (5 Maart 1133 – 6 Julie 1189) was van 1154 tot met sy dood koning van Engeland. Hy was die seun van Godfried Plantagenêt, die Graaf van Anjou, en Matilda van Engeland, dogter van Hendrik I van Engeland. Hy het sy bynaam te danke aan die praktiese kort mantels wat hy gewoonlik gedra het.

Hendrik was die eerste koning van die Huis van Plantagenêt. Dié naam het egter eers later in gebruik gekom. *Planta genesta* is die Latynse naam vir die brem-plant. Dit was die bynaam van Hendrik se pa, Godfried V van Anjou, wat glo die gewoonte gehad het om ’n bremtakkie op sy hoed te dra.

## Huwelik en kinders

In 1150 het Hendrik die Hertog van Normandië geword en in 1151 die Graaf van Anjou. Deur sy huwelik in 1152 met Eleonore van Akwitanië, wie se huwelik met die Franse koning Lodewyk VII kort tevore nietig verklaar is, het hy in 1152 ook die hele Suidwes-Frankryk bygekry. Sy en Eleanor se verhouding was baie stormagtig en het eindelik doodgeloop.

In 1153 het Hendrik in Engeland sy aanspraak op die troon uitgeoefen. Op 19 Desember 1154 is hy tot koning gekroon as opvolger van koning Stefanus. Hy het ’n einde gemaak aan die burgeroorlog bekend as Die Anargie wat onder Stefanus ontstaan het.

Hendrik en Eleanor het agt kinders gehad: Willem, Hendrik, Richard, Godfried, Matilda, Leonora, Johanna en Jan.

Willem is jonk dood en Hendrik is daarna as mede-koning gekroon. Omdat hy nooit koning in eie reg was nie, is hy bekend as "Hendrik die Jong Koning" en nie as Hendrik III nie. In teorie sou Hendrik die Engelse troon van sy pa geërf het, Richard sy ma se besittings, Godfried Bretagne en Jan sou Lord van Ierland geword het. Hendrik het egter sy erflating voortdurend verander en dit het gelei tot jaloesie en aggressie onder sy seuns.

## Opstand

In 1173 het sy seuns teen hom in opstand gekom om die grond te probeer bekom wat aan hulle belowe is. Hulle is ondersteun deur Frankryk en hulle ma, Eleanor, vir wie Hendrik daarna vir 15 jaar onder huisarres laat plaas het. Nadat Hendrik in 1183 dood is ná ’n opstand teen sy pa, het sy vierde seun, Godfried, in 1186 gesterf. Sy derde seun, Richard, het Hendrik op 4 Julie 1189 verslaan. Ná die verraad van sy gunsteling-seun, Jan, het Hendrik die stryd gewonne gegee. Hy is op 7 Julie in die Kasteel van Chinon dood en is deur sy seun Richard opgevolg.

## Verwysings

*Hierdie artikel is merendeels vertaal vanaf die Nederlandse Wikipedia-artikel nl:Hendrik II van Engeland*
# Hieronimus van Stridon

| *Hieronimus van Stridon* |
| --- |
|  *Sint Jerome* |
| Heilige |
| Gebore | ca. 347, Stridon (moontlik *Stridon Dalmatiae*, op die grens tussen Dalmasië en Pannonië) |
| Sterfte | 420 (op ca. 73), Betlehem, Palaestina Prima |
| Vereer in | Rooms-Katolieke Kerk, Oosters-Ortodokse Kerk, Anglikaanse Gemeenskap, Lutheranisme, Oriëntale Ortodoksie |
| Pelgrimsoord | Basilica di Santa Maria Maggiore, Rome, Italië |
| Feesdag | 30 September (Rooms-Katolieke Kerk), 15 Junie (Oosters-Ortodokse Kerk) |
| Attribute | leeu, kardinale drag, kruis, skedel, trompet, uil, boeke en skryfbehoeftes |
| Beskermheilige | argeoloë; argivarisse; Bybelkenners; bibliotekarisse; biblioteke; skoolkinders; studente; vertalers |

**Hieronimus van Stridon** is as **Eusebius Sophronius Hieronimus** in Stridon, Dalmasië ongeveer in die jaar 347 gebore. Hy is een van die vier Groot Kerkvaders van die Weste. Hy word as heilige vereer in die Rooms-Katolieke Kerk met 30 September as sy feesdag, en in die Oosters-Ortodokse Kerk met sy feesdag op 15 Junie.

## Biografie

Hieronimus se familie was welaf en sy ouers was Christene. Hulle stuur hom na Rome vir sy opleiding. Hy loop klas by die grammatikus Donatus en Tyrannius van Aquileia was sy medeleerling.

Hieronimus deur Albrecht Dürer (1521)
Na 'n kort verblyf in Trier gaan hy na Aquileia waar hy saam met ander 'n asketiese lewe ly. Ongeveer in 373 wil hy 'n pelgrimsreis na Jerusalem onderneem, maar ernstige siekte hou hom vir 'n lang tyd in Antiogië. Hy luister na die voordragte van Appolinarius van Laodisea en leer Grieks. Daarna bring hy drie jaar deur in die woestyn waar 'n Joodse monnik hom Hebreeus leer. Hy word daarna tot priester gewy deur Paulinus, biskop van Antiogië. Hy reis dan na Konstantinopel waar hy die lesings van Gregorius van Nazianze bywoon.

Tussen 383 en 385 werk hy in Rome as sekretaris vir sy vriend Pous Damasus I. In opdrag van die pous skryf hy 'n vertaling van die Bybel in Latyn. Die vertaling wat as die "Vulgaat" bekend staan, is tot by die Reformasie as die standaard Bybel gebruik.

Na die dood van Pous Damasus op 11 Desember 384 vertrek Hieronimus na Palestina en besoek Didimus die Blinde vir 'n maand lank. Hy vestig hom in 386 in Bethlehem waar hy as kluisenaar lewe. Hy hou hom vir 34 jaar besig met die wetenskap en lei 'n klooster. In sy asketiese kring was daar adellike dames soos Marcella, Aselia, Paula en haar dogter Eustochium. Met die hulp van Paula is drie vroue-kloosters en een manne-klooster gestig as ook 'n kloosterskool met 'n groot biblioteek.

## Verwysings

## Eksterne skakels

* Wikimedia Commons het meer media in die kategorie Hieronimus van Stridon.

|  |  |
| --- | --- |
| Hierdie artikel is in sy geheel of gedeeltelik vanuit die Nederlandse Wikipedia vertaal. |
 |
# Bern

| **Bern**
 |
| --- |
| **Kaart** | **Wapen** |
|  |
|  |
|  |
| **Vlag** |
|  |
|  |
|  **Land** |  Switserland |
|  **Kanton** |  Bern |
|  **Koördinate** | ﻿ / ﻿ |
|  **Stigting** | 1191 |
|  **Oppervlakte:** |   |
|  - Totaal | 51,62 vk km |
|  **Hoogte bo seevlak** | 481–675 m |
|  **Bevolking:** |   |
|  - Totaal (2020) | 134 794 |
|  - Bevolkingsdigtheid | 2 611/vk km |
|  **Moedertaal:** |   |
|  - Duits | 85% |
|  - Frans | 5% |
|  - Ander | 10% |
|  **Tydsone** | UTC +1 (MET) |
|  - Somertyd | UTC +2 (MEST) |
|  **Burgemeester** | Alec von Graffenried (GFL) |
|  **Amptelike webwerf** | www.bern.ch |

**Bern** (Duits: *Bern*, [bɛrn], ; Frans: *Berne*, [bɛʁn], ; Italiaans: *Berna*, [ˈbɛrna]; Romansch: *Berna*, [ˈbɛrnɐ], ; Bernse Duits: *Bärn*, [b̥æːrn]) is die federale hoofstad (regeringsetel) van Switserland en die administratiewe sentrum van die kanton Bern. Met 'n bevolking van 134 794 is Bern die vierde grootste stad in Switserland na Zürich, Genève en Basel.

'n Lugbeeld van Bern
Die stad is in 1191 deur die Zähringen-dinastie gestig en het in 1218 die status van Vrye Ryksstad binne die Heilige Romeinse Ryk verkry. In 1353 het Bern as agtste stad tot die Switserse Konfederasie toegetree.

Ná die groot brandramp van die jaar 1405 is die historiese stadskern volgens die Renaissance-styl in sandsteen heropgebou. Die stadsentrum het met sy kenmerkende arkades het grotendeels in die oorspronklike vorm bewaar gebly en dit is in 1983 deur Unesco as 'n wêrelderfenisgebied gelys. Bern word as een van die indrukwekkendste voorbeelde van Middeleeuse stadsargitektuur in Europa beskou.

Gedurende sy bloeitydperk in die 16de en 17de eeu het Bern tot die grootste stadstaat noord van die Alpe ontwikkel. In 1848 is Bern as die setel van die federale owerhede van Switserland gekies. In die volgende jaar het Bern ook die hoofkwartier van die staatsbeheerde PTT geword.

In 1874 is die Wêreldposunie in Bern gestig. Dit was een van die gasheerstede tydens die FIFA Sokker-Wêreldbekertoernooi in 1954.

## Eksterne skakels

* Wikimedia Commons het meer media in die kategorie Bern.
* (en)  Toerisme-inligting oor Bern op Wikivoyage
* (de)  (en)  (fr)  (it)  Amptelike webwerf
* (en)  (fr)  Amptelike Unesco-bladsy
# Ginette Garcin

|  |
| --- |
| Ginette Garcin |
| Geboorte | (1928-01-04)4 Januarie 1928 |
| Sterfte | 10 Junie 2010 (op 82) |
| Nasionaliteit | Frans |
| Beroep(e) | Aktrise en skryfster |
| Aktiewe jare | 1946–2010 |
| *Internet-rolprentdatabasis*-profiel |

**Ginette Garcin** (4 Januarie 1928 – 10 Junie 2010) was 'n Franse aktrise en skryfster. Sy was bekend vir haar rolle in die rolprente *Charles and Lucie* (1979), *American Dreamer* (1984), en *Lucky Luke and the Daltons* (2004), en in die televisiereeks *Les enquêtes du commissaire Maigret* (1967).

## Filmografie

### Rolprente

* 1977: *Le pays bleu*
* 1979: *Charles and Lucie*
* 1984: *American Dreamer*
* 1995: *Oui*
* 2004: *Lucky Luke and the Daltons*
* 2005: *Une belle histoire*
* 2005: *Terre de sang*
* 2011: *Léa*
* 2014: *Milliardenpoker Formel 1*

### Televisiereekse

* 1967: *Les enquêtes du commissaire Maigret*
* 1976: *La noiraude*
* 1987: *Marc et Sophie*
* 1989: *Imogène*
* 1999: *Jean-Baptiste, homme de coeur*
* 2001: *Famille d'accueil*

### Televisierolprente

* 1974: *De Béthune au chat noir*
* 1979: *La grâce*
* 1979: *Les fleurs fanées*
* 1982: *Les joies de la famille Pinelli*
* 1983: *Le disparu du 7 octobre*
* 1989: *Le nègre*
* 1990: *La bonne adresse*
* 1991: *Crimes et jardins*
* 1995: *Le clan des veuves*
* 1997: *Les petites bonnes*
* 2001: *Mistinguett, la dernière revue*
* 2003: *Le don fait à Catchaires*
* 2006: *Concours de danse à Piriac*

### Video's

* 2004: *Charles et Lucie: Nelly Kaplan raconte*

## Eksterne skakels

* Ginette Garcin in die Internet-rolprentdatabasis
# Outonome Gemeenskap van die Baskeland

**Comunidad Autónoma del País Vasco
Euskal Autonomia Erkidegoa**|

|  |  |
| --- | --- |
|  |  |
| Vlag | Wapen |

 |
| **Volkslied**: Eusko Abendaren Ereserkia |
|  |
| **Hoofstad** | Vitoria-Gasteiz |
| **Amptelike Tale** | Spaans en Baskies |
| **Oppervlak**  – Totaal  – % van Spanje | Rang 14de  7 234 km²  1,4% |
| **Bevolking**  – Totaal (2005)  – % van Spanje  – Digtheid | Rang 7de  2 124 846  4,9%  293,73/km² |
| **Inwonersnaam**  – Afrikaans  – Spaans  – Baskies |  Bask  vasco/a  euskotar |
| **Statuut van Outonomiteit** | 25 Oktober 1979 |
| **Parlementêre verteenwoordiging**  – Kongressetels  – Senaatsetels |  19  15 |
| **President** | Iñigo Urkullu Rentería (PNV-EAJ) |
| **ISO 3166-2** | PV |
| Eusko Jaurlaritza/Gobierno Vasco |

Die **Outonome Gemeenskap van die Baskeland** (Baskies *Euskadi*, Spaans *País Vasco*) is sedert 1978 'n outonome gemeenskap met die status van historiese streek binne Spanje. Die hoofstad is Vitoria-Gasteiz (*Vitoria* is die Spaanse naam, *Gasteiz* die Baskiese naam).

Kaart van die Outonome Gemeenskap van die Baskeland
Die Outonome Gemeenskap van die Baskeland is een van drie administratiewe gebiede van die historiese en kulturele gebied, die Baskeland. Die ander twee gebiede wat deel uit maak van die gebied is die Outonome Gemeenskap van die Navarra, ook in Spanje en die westelike gedeelte van die Franse département Pyrénées-Atlantiques. Die gemeenskap bestaan uit die volgende provinsies:

* Álava (Spaans *Álava*, Baskies *Araba*), hoofstad Vitoria-Gasteiz (Spaans *Vitoria*, Baskies *Gasteiz*)
* Biskaje (Spaans *Vizcaya*, Baskies *Bizkaia*), hoofstad Bilbao (Baskies *Bilbo*)
* Gipuzkoa (Spaans *Guipúzcoa*, Baskies *Gipuzkoa*), hoofstad Donostia (Spaans *San Sebastián*)

Voor die aanneming van die Spaanse Grondwet van 1978 en die grondwet se stelsel van outonome gemeenskappe het die drie provinsies bekend gestaan as die Baskiese provinsies (Spaans: *Provincias Vascongadas*. Die politiese struktuur van die outonome gemeenskappe word gedefinieer in die Gernika Statuut, wat deur 'n referendum op 25 Oktober 1979 goedgekeur is. In 2003 het die Baskiese Nasionale Party voorgestel dat die statuut volgens die Ibarretxe Plan aangepas word. Die projek, wat deur die Baskiese kamer goedgekeur is, is in die Spaanse Cortes verwerp.

## Eksterne skakels

* Wikimedia Commons het meer media in die kategorie Outonome Gemeenskap van die Baskeland.
* (en)  Toerisme-inligting oor Baskeland op Wikivoyage
* (es)  (eu)  Amptelike webwerf
# Driekoningedag

Die drie konings: Caspar, Melchior en Balthasar, op 'n laat 6de-eeuse mosaïek in die Basilika van Sant'Apollinare Nuovo in Ravenna, Italië
*Die Driekoningedag*, skildery deur Jan Steen, 1668
'n Reusestandbeeld van die drie konings (Portugees: *Três Reis Magos*) in Natal, Brasilië
Die **Driekoningedag** of **Epifanie** (afgelei van ἐπιφάνεια, *epipháneïa*; Latyn: *epiphanīa* "Verskyning") is die oorspronklike en vandag nog gebruiklike Protestantse naam van 'n Christelike herdenking op 6 Januarie. Soms word die term *Teofanie* (θεοφάνεια, "Godsverskyning") as 'n sinoniem gebruik. In die Rooms-Katolieke Kerk word dit **Fees van die Epifanie** (*Sollemnitas in Epiphania Domini*) genoem, algemeen en in baie kalenders ook **Driekoningefees**, **Driekoningedag** en **Heilige Drie Konings** genoem.

Op hierdie fees herdenk die Westelike kerke die aanbidding van die Jesuskind deur die drie wyse manne uit die Ooste. Die Oostelike kerke herdenk op hierdie dag die doop van Jesus en openbaring van die allerheiligste Drie-eenheid.

## Geskiedenis

Op Driekoningedag word die Bybelse gebeurtenis van die wyse manne uit die Ooste herdenk wat 'n opgaande ster sien en toe na die koning van die Jode gaan soek (Matteus 2,1-18). Hulle bereik Betlehem en vind daar Jesus, die pasgebore koning van die Jode. Waarskynlik word hier verwys na die visioene van Bileam, die siener in Moab wat 'n ster uit Jakob sien opkom (Bemidbar/Numeri 24,17), verwys.

Die drie wyse manne het name. In Grieks is dit Apellius, Amerius en Damascus en in Hebreeus Galgalat, Malgalat en Sarathin, maar hulle het onder hul gelatiniseerde Persiese name Caspar, Melchior en Balthasar bekend geword. Hulle was glo onderskeidelik 20, 40 en 60 jaar oud; nommers wat die leeftye van volwassenes simboliseer.

In die Rooms-Katolieke liturgie in België en Nederland word die Hoogfees van die Epifanie op die eerste Sondag ná 1 Januarie gevier. In die meeste Suid-Europese lande is Driekoningedag 'n vakansiedag en word Driekoninge op die dag self gevier. Die Openbaring van die Here is die eerste van drie feeste, saam met die doop van die Here (Sondag ná 6 Januarie) en die opdrag van die Here in die Tempel (2 Februarie), wat tot die liturgiese jaar se Kerskring, die tyd van Jesus se kindertyd en jong jare, behoort.

Die sogenaamde Relikwieë van die Drie Konings word in 'n relikwieskryn in die Katedraal van Keulen bewaar.

## Verwysings

## Verdere leesstof

* (la)  Epiphanius, *Panarion*, li, 27, in Migne, *Patrologia Graecae* (P.G.), XLI, 936 (*Adversus Haereses*)

## Eksterne skakels

* (en)  "Epiphany". Catholic Encyclopædia. Besoek op 25 Augustus 2019.
* (de)  "Epiphanias – Erscheinung des Herrn". Ökumenisches Heiligenlexikon. Besoek op 25 Augustus 2019.
* (en)  "Epiphany". Encyclopædia Britannica. Besoek op 25 Augustus 2019.
# CNN

| CNN |
| --- |
|  CNN se kenteken |
| Gestig | 1 Junie 1980 |
| Gesluit | Aktief |
| Eienaar | Turner Broadcasting System (Time Warner) |
| Beeldformaat | 1080i (HDTV) (afgegradeer tot 480i breedbeeld vir SDTV-toevoer) |
| Slagspreuk | Go There This is CNN |
| Land |  Verenigde State |
| Taal | Engels |
| Uitsaaiarea |  Verenigde State  Kanada Wêreldwyd (via CNN International) aanlyn (via CNNGo) radio (nuusberigte elke halfuur) |
| Hoofkantoor | CNN Center, Atlanta, Georgia |
| Susterkanale | CNN International CNN Philippines CNN Indonesia CNN-IBN CNN Airport Network CNN Türk CNN en Español HLN CNN Chile TNT Turner Classic Movies Cartoon Network Boomerang TruTV TBS |
| Webtuiste | www.cnn.com |
| DirecTV (V.S.) | kanaal 202 1202 (VOD) |
| Dish Network | kanaal 200 9436 |
| Bell TV (Kanada) | kanaal 578 500 (SD) |
| Shaw Direct (Kanada) | kanaal 140/500 (SD) 257/331 (HD) |
| Cablevision (Meksiko) | kanaal 712 |

**CNN** (kort vir **Cable News Network**) is 'n internasionale televisienuusstasie wat in Amerika gebaseer is. Dit is is deur Ted Turner gestig en hul hoofkantoor is in Atlanta, Georgia in die Verenigde State. Die kanaal is een van die gewildste kanale in Amerika.

## Eksterne skakels

* Wikimedia Commons het meer media in die kategorie CNN.
* (en)  Amptelike webwerf

|  |  |
| --- | --- |
| Hierdie artikel is in sy geheel of gedeeltelik vanuit die Eenvoudige Engelse Wikipedia vertaal. |
 |
# Pous Dionisius

| Pous Dionisius |
| --- |
|  |
| Geboortenaam | Dionisius |
| Pontifikaat begin | 22 Julie 260 |
| Pontifikaat eindig | 26 Desember 268 |
| Voorganger | Sixtus II |
| Opvolger | Felix I |
| Gebore |  Turio, Griekeland |
| Sterf | 26 Desember 268 Rome, Italië |

| *Sint Pous Dionisius* |
| --- |
| Gebore |  Turio, Griekeland |
| Sterfte | 26 Desember 268, Rome, Italië |
| Vereer in | Rooms-Katolieke Kerk |
| Feesdag | 26 Desember |
| Attribute | Pouslike klere, boeke, Crozier |

**Dionisius** was die 25ste pous van die Rooms-Katolieke Kerk.

## Biografie

Pous Dionisius was vermoedelik van Griekse afkoms en is gebore in Turio. Nadat die pos vakant was vir 9 maande volg Dionisius Pous Sixtus II op op 22 Julie 260 en regeer tot sy dood op 26 Desember 268. Hy word opgevolg deur Pous Felix I. Die naam ‘Dionisius’ beteken ‘gewei aan die (Griekse) God Dionysos’.

## Pontifikaat

Dionisius versterk die bande met die Afrikaanse en Midde-Oosterse kerke. Hy stuur baie geld na die Gote om kerke te herbou en gyselaars te bevry. Tydens sy bewind vaardig keiser Gallienus in 260 'n dekreet uit waarin beveel word dat die Christene met rus gelaat moet word. Dit het die herstel van die Kerk bespoedig. Onder protes van die gelowiges in Alexandrië het hy 'n verduideliking van die biskop van Alexandrië (wie se naam ook Dionisius was) gevra oor die se leerstelling oor die verband tussen God en Logos. Die biskop het aan die versoek voldoen, wat die belangrikheid van die biskop van Rome versterk het. In 261 hou hy 'n konsilie in Rome wat die dwaalleer van Sabellius bestry en veroordeel die subordianisme.

## Verering

Dionisius word vereer as 'n heilige, maar is die eerste pous wat nie martelaar genoem word nie. Sy feesdag is dieselfde as sy sterfdag nl. 26 Desember. In Frankryk en Augsburg word sy feesdag op 22 April gevier, die dag van sy heiligverklaring.

## Eksterne skakels

* Wikimedia Commons het meer media in die kategorie Pous Dionisius.
* Ökumenisches Heiligenlexikon (in Duits)
* BBKL Inskrywing (met Literatuurverwysings) in die Biographisch-Bibliographisches Kirchenlexikon (Duits)
* CE Inskrywing in die Catholic Encyclopedia (Engels)

## Nota

Saamgestel uit die Nederlandse, Engelse, Duitse en Franse wiki’s.

## Opvolging

|  |  |  |
| --- | --- | --- |
| Voorafgegaan deur Sixtus II | **Biskop van Rome** 260 – 268 | Opgevolg deur **Felix I** |
# Pous Valentinus

| Pous Valentinus |
| --- |
|  |
| Pontifikaat begin | 1 September 827 |
| Pontifikaat eindig | 16 September 827 |
| Voorganger | Eugenius II |
| Opvolger | Gregorius IV |
| Gebore |  Rome, Italië |
| Sterf | 16 September 827 Rome, Italië |

**Valentinus** was die 100ste pous van die Rooms-Katolieke Kerk.

## Biografie

**Pous Valentinus** is gebore in Rome, waarskynlik in die Via Lata distrik, die seun van Leonzio. Waarskynlik op 1 September 827 volg hy Pous Eugenius II op en regeer tot sy dood op 16 September 827. Hy word opgevolg deur Pous Gregorius IV.
Die naam ‘Valentinus’ beteken 'die moedige'.

## Pontifikaat

**Pous Valentinus** is as deken gewy deur Pous Paschalis I.
In sy kort pontifikaat het die pous niks besonders verrig nie.

Vanaf sy tyd is die inskrywings in die "Liber Pontificalis" gemaak net na die dood van elke pous. Hoewel dit steeds die vooroordeel van die skrywers reflekteer, is dit baie meer akkuraat as vorige inskrywings.

## Bibliografie

* Davis, R. (2001) Book of the Pontiffs (English Translation of the Liber Pontificalis) Liverpool University Press. ISBN 0-85323-545-7
* Duff, Eamon. *Saints and Sinners: A History of the Popes*, Yale University Press, 2001. pp 62–63. ISBN 0-300-09165-6
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p. 47. ISBN 0-500-01798-0.

## Eksterne skakels

Wikisource
Die Engelse Wikisource bevat bronmateriaal oor hierdie onderwerp onder die titel:
Catholic Encyclopedia (1913)/Pope Valentine CE Inskrywing in die Catholic Encyclopedia (Engels)

* PTA Inskrywing in "Popes through the Ages" deur J. Brusher S.J. (Engels)

## Nota

Saamgestel en vertaal uit die Nederlandse, Engelse, Duitse en Franse wikipedia.

## Opvolging

|  |  |  |
| --- | --- | --- |
| Voorafgegaan deur Eugenius II | **Pous (Pontifex Maximus)** 827 – 827 | Opgevolg deur **Gregorius IV** |
# 1757

|  |
| --- |
| **1757** |
|  ◄ | 17de eeu | **◄18de eeu►** | 19de eeu | ►
◄ ◄ | ◄ | 1752 | 1753 | 1754 | 1755 | 1756 | ◄ **1757** ► | 1758 | 1759 | 1760 | 1761 | 1762 | ► | ► ► |
| Dae | Eeue | Geskiedenis | Geskiedenisportaal |
| Sien ook: Kategorie:1757 |

|  |
| --- |
|  **Kalenders**   |
|  |
| Osman III |
|

| Gregoriaanse kalender | 1757  |
| Ab urbe condita | 2510 |
| Armeense kalender | 1206
*ԹՎ* |
| Chinese kalender | 4453 – 4454
癸子 – 甲丑 |
| Ethiopiese kalender | 1749 –1750 |
| Hebreeuse kalender | 5517 – 5518 |
| Hindoekalenders |  |
| - *Vikram Samvat* | 1812 – 1813 |
| - *Shaka Samvat* | 1679 – 1680 |
| Irannese kalender | 1135 –1136 |
| Islamitiese kalender | 1170 –1171 |

 |

Die **jaar 1757** was 'n gewone jaar wat volgens die Gregoriaanse kalender op 'n Saterdag begin het. Dit was die 57ste jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad.

## Gebeure

* 27 Julie – Pous Benedictus XIV verklaar (H)ugo degli Atti salig.
* 2 Augustus – Pous Benedictus XIV publiseer *Quam grave* teen die opdra van die mis deur nie-priesters.

## Geboortes

* 22 Junie – George Vancouver, seevaarder († 1798).
* 28 Oktober – William Blake, waterverfskilder († 1827).
* 6 Desember – Sir David Baird, 'n Britse generaal en militêre goerwerneur in die Kaapkolonie († 1829).

## Sterftes

* Onbekend – Osman III, 'n sultan van die Ottomaanse Ryk (\* 1699)
* 23 April – Arnoldus Mauritius Meiring, Nederlandse predikant en stamvader van die Meirings in Suid-Afrika (\* 1695)
* 23 Julie – Domenico Scarlatti, Italiaanse komponis (\* 1685).
# Holland

Die graafskap Holland ~1350
Wapenskild van Holland
**Holland** was oorspronklik 'n graafskap van die Heilige Romeinse Ryk wat uiteindelik een van die sewe Nederlande van die Republiek geword het. Holland was die belangrikste en rykste van die sewe en die tuiste van die VOC (saam met Zeeland). Deur sy rykdom het die provinsie die republiek polities gedomineer. Ná die tyd van Napoleon is Holland verdeel in die twee huidige Nederlandse provinsies: Noord-Holland en Zuid-Holland.

## Eksterne skakels

* Wikiwoordeboek het 'n inskrywing vir Holland.
# Jetten-kabinet

Die **Jetten-kabinet** is die huidige regering van Nederland.

Die kabinet bestaan sedert 23 Februarie 2026 en is saamgestel uit drie partye: Demokrate 66 (D66), Volksparty vir Vryheid en Demokrasie (VVD) en Christen-Demokratiese Appèl (CDA).

Hierdie kabinet beskik oor 66 setels in die Tweede Kamer en oor 22 setels in die Eerste Kamer.

Rob Jetten (D66) is die eerste minister, die adjunk-premiers is Dilan Yeşilgöz (VVD) en Bart van den Brink (CDA).

## Sien ook

* Lys van kabinette van Nederland

## Bronne

* Kabinet-Jetten (2026-heden), Parlement.com

## Eksterne skakels

* Kabinet-Jetten (sinds 2026), Rijksoverheid.nl

|  |  |  |
| --- | --- | --- |
| Voorafgegaan deur Schoof-kabinet | **Jetten-kabinet** 2026-nou | Opgevolg deur dienend |